গবেষকরা এও জানিয়েছেন, এরিদানিয়ায় যে জলের চিহ্ন পাওয়া গিয়েছে, তা নেহাত কম নয়৷ প্রায় ২ লাখ ১০ হাজার কিলোমিটার জুড়ে সমুদ্র থাকার প্রমাণ মিলেছে৷ ধাতব মিশ্রণও এখানে পাওয়া গিয়েছে৷ অভ্র ও কার্বোনেটের প্রমাণ মিলেছে৷ সেগুলো যেভাবে ছড়িয়ে আছে, তাতে জল থাকার সম্ভবনা উড়িয়ে দেওয়া যায় না৷ এলাকায় লাভার চিহ্নও পাওয়া গিয়েছে৷ লাভার প্রমাণ পাওয়ার পর এটুকু স্পষ্ট যে এখানে আগ্নেয়গিরির অস্তিত্ব ছিল৷ নাইলস জানিয়েছেন, মঙ্গলে নতুন অ্যাস্ট্রোবায়োলজিকাল টার্গেটের প্রমাণ দিল এরিদানিয়া৷